PROJEKTS uz 13.06.2024.

vēlamais datums izskatīšanai: Finanšu komitejā: 19.06.2024.

domē: 27.06.2024.

sagatavotājs: I.Gotharde

ziņotāji: I.Gotharde, K.Lakševica

PROTOKOLLĒMUMS

**Par dāvinājuma pieņemšanu Ādažu novada Mākslu skolā**

Ādažu novada pašvaldības dome izskatīja Ādažu novada Mākslu skolas (turpmāk - ĀNMS) direktores K.Lakševicas 12.06.2024. iesniegumu (reģistrēts ar Nr. ĀNP/1-21-2/24/138) ar lūgumu atbalstīt līguma slēgšanu par SIA “Mikrotīkls” dāvinājuma “Bezmaksas bezvadu datortīkls” pieņemšanu, kā rezultātā tiks nodrošināta iestādes datortīklā ātrākai, stabilāka un drošāka darbība.

Šobrīd ĀNMS administrācijas un mācību kabinetos ir uzstādītas 26 tīkla iekārtas. Tīkla komponenti nolietojas, tīkla darbība kļūst lēnāka, ir novērojama tīkla nestabilitāte un veiktspējas kritums. Dāvinājuma pieņemšanas rezultātā ĀNMS tiks uzstādītas 39 jaunas tīkla iekārtas, kas uzlabos tīkla drošību, aizsargājot iestādi pret moderniem kiberdraudiem. Tīkls tiks sadalīts vairākos apakštīklos, kas nodalīs iestādes administrāciju, pasniedzējus, datorklasi un brīvpieejas tīklus.

Dāvinājuma vērtība ir 4192,60 *euro* un tajā ietilpst 34 tīkla piekļuves punkta iekārtas, 3 tīkla sadalītāji, 1 tīkla komutators un 1 tīkla maršrutētājs.

Atbilstoši Ādažu novada pašvaldības 2022. gada 22. jūnija noteikumu Nr.13 “Ziedojumu pieņemšanas un izlietošanas kārtība Ādažu novada pašvaldībā” (turpmāk – Noteikumi) 4.1. apakšpunktam, ziedojums ir arī mantas bezatlīdzības nodošana pašvaldības funkciju izpildes nodrošināšanai. Noteikumu 10. punkta izpratnē, ja ziedojuma mantas vērtība ir 3000 *euro* un vairāk, lēmumu par to pieņem pašvaldības dome.

Dome ir izvērtējusi, ka divus gadus pēc ziedojuma pieņemšanas:

* 1. pašvaldībai vai iestādei attiecībā uz SIA “Mikrotīkls” varētu iestāties pienākums izdot administratīvos aktus (izņemot obligātos administratīvos aktus, ja piemērojamā tiesību norma paredz, ka administratīvais akts jāizdod), veikt uzraudzības vai kontroles funkcijas;
  2. ziedojuma pieņemšana varētu radīt interešu konfliktu vai ierobežot pašvaldībai vai iestādei normatīvajos aktos noteikto funkciju vai uzdevuma izpildi.

ĀNMS divu gadu laikā pirms dāvinājuma ar SIA “Mikrotīkls” vai attiecībā uz to nav noslēgusi tiesiskus darījumus un nav piešķīrusi finanšu līdzekļus, nav izdevusi administratīvos aktus, vai veikusi uzraudzības vai kontroles funkcijas, nepastāv citas tiesiskas attiecības, kas varētu raisīt interešu konfliktu.

Pamatojoties uz Publiskas personas finanšu līdzekļu un mantas izšķērdēšanas novēršanas likuma 14. pantu, Noteikumu 6., 10., 15. un 16. punktu,

atklāti balsojot, ar \_\_ balsīm „par”, „pret” – \_\_\_, „atturas” – \_\_\_\_, pašvaldības dome **NOLEMJ**:

1. Atļaut Ādažu novada Mākslu skolai pieņemt dāvinājumā no SIA “Mikrotīkls” (reģ. Nr. 40003286799, MikroTik tīkla aparatūras iekārtas ar programmatūru bezvadu interneta nodrošināšanai 4192,60 *euro* vērtībā (atbilstoši pielikumam), tai skaitā, 34 gab. tīkla piekļuves punkta iekārtas, 3 gab. tīkla sadalītājus, 1 gab. tīkla komutatorus, 1 gab. tīkla maršrutētājus.
2. Dāvinājuma mērķis ir Ādažu novada Mākslu skolas bezvadu interneta tīkla uzlabošana un modernizēšana.
3. Pašvaldības Centrālās pārvaldes Juridiskajai un iepirkumu nodaļai 10 (desmit) darba dienu laikā no šī lēmuma pieņemšanas sagatavot dāvinājuma (ziedojuma) līgumu ar SIA “Mikrotīkls” par 1. punktā minēto.
4. Ādažu novada Mākslu skolas direktorei noslēgt lēmuma 3. punktā minēto līgumu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Izsniegt/nosūtīt norakstus:*

*ĀNMS, JIN, GrN, IT - @*